Небяспечная сітуацыя склалася з драўлянымі праваслаўнымі храмамі, якія ўключаны ў Дзяржаўны спіс гісторыка-культурных каштоўнасцей. Пры іх рамонце выкарыстоўваюцца сучасныя матэрыялы, страчваюцца адметныя мастацкія, духоўныя і дакументальныя вартасці, якія абумовілі наданне статуса гісторыка-культурнай каштоўнасці (цэрквы у вёсках Гошчава Івацэвіцкага раёна і Ляхавічы Іванаўскага раёна Брэсцкай вобласці). Ёсць намер знесці царкву ў вёсцы Гарадзішча Баранавіцкага раёна Брэсцкай вобласці, якая з’яўляецца помнікам архітэктуры, і пабудаваць на яе месцы новую. Святары Гродзенскай епархіі пачалі здымаць ахоўныя дошкі з помнікаў архітэктуры. Для прадухілення падобных дзеянняў Міністэрствам культуры вядзецца растлумачальная работа, арганізаваны дыялог з кіраўніцтвам Беларускай Праваслаўнай Царквы.